Аԥсны акультуратә афиша: Пицунда аклассикатә музыкеи аҟәатәи атеатрқәеи
© Sputnik / Томас Тхайцук Пицундский Храм
© Sputnik / Томас Тхайцук
Жьҭаара 2-8 рызтәи Аԥсны акультуратә афиша.
Аинформациатә маҵзуреи арадиои Sputnik Аԥсны есымчыбжьа ишәыднагалоит ареспубликаҿы имҩаԥысуа атеатртә қәгыларақәа, афилормониатәи аестрадатәи аконцертқәа, ацәыргақәҵақәа уҳәа жәпакы разгәаҭа.
Sputnik
Ҳазҭалаз амчыбжь азы Пицундатәи ауахәамаҿы ирыцҵахоит аклассикатә музыкатә концертқәа.
Ахаша, жьҭаара 4, асааҭ 17:00 рзы - Аҳәынҭқарратә хортә капелла аконцерт.
Аԥшьаша, жьҭаара 5, асааҭ 17:00 рзы - ауахәамаҟны имҩаԥысуеит аконцерт "Адунеитә классика ашедеврқәа". Уи иалахәхоит Аҳәынҭқарратә камертә аоркестр асолистцәа - Анастасиа Курочкина (афлеита), Елена Ҳагԥҳа (сопрано), Мариа-Емилиа Терзиан-Ҳагԥҳа (аскрипка), Светлана Сариан (афортепиано), Валери Барганџьиа (ауарӷан).
Асабша, жьҭаара 7, асааҭ 17:00 рзы ахәаԥшцәа алшара рымоуп Ражьден Гәымба ихьӡ зху Аҳәынҭқарратә филармониа асолистцәа злахәу аконцерт абара.
Ацәыргақәҵатә зал хадаҿы, жьҭаара 15 рҟынӡа иаартуп Аиааира 30 шықәса ахыҵра иазку асахьаркыратә рҿиамҭақәа рцәыргақәҵа "Агәалашәара наӡаӡоуп".
Ашәахьа, жьҭаара 2 асааҭ 19:00 рзы Аԥсуа ҳәынҭқарратә аҿар ртиатр иқәныргылоит акомедиа "Ауаажәлар ирылахәу асиниор".
РУСДРАМ жьҭаара 3-4 асааҭ 19:00 рзы имҩаԥысуеит аспектакль "Абырг Ҳабыгә игәыжь ажәабжь."
Аԥшьаша, жьҭаара 5 асааҭ 19:00 рзы ахәаԥшцәа ирбар рылшоит амоноспектакль "Ацынҵәарах".